|  |  |
| --- | --- |
| A close up of a logo  Description automatically generated | **[Polisi Treuliau Enghreifftiol]** |
| [Templed] |

Ni chaiff gwirfoddolwyr eu talu am eu hamser. Fodd bynnag, ni fydd gwirfoddolwyr sy'n cyflawni gweithgareddau gwirfoddoli ar ran [ENW'R MUDIAD] allan o boced o ganlyniad i’w hymrwymiad. Os ydych chi ar eich colled, telir treuliau cymeradwy am bethau angenrheidiol ar gyfer gwneud y gweithgaredd gwirfoddol, ac ni ddylai effeithio ar hawliadau budd-daliadau na bod ag unrhyw oblygiadau cyfreithiol neu dreth eraill.

Gall gwirfoddolwyr hawlio treuliau allan o boced pan mae’n nhw’n ymwneud ag unrhyw weithgareddau sy’n gysylltiedig â’u gweithgaredd gwirfoddol gyda [ENW'R MUDIAD]. Dylai'r treuliau a delir i wirfoddolwyr fod yr union gostau sy’n ddyledus iddynt. Dylai'r holl gostau a hawlir gael eu cefnogi gan dderbynebau dilys fel tystiolaeth o wariant

Rhestrir y treuliau y mae gan wirfoddolwyr hawl i'w hawlio wrth wirfoddoli yn [ENW'R MUDIAD] isod:

* Costau teithio yn ôl ac ymlaen i'r man lle mae'r gwirfoddoli'n digwydd
* Costau teithio yn ystod y gwaith gwirfoddoli
* Efallai bydd costau prydau bwyd yn ystod y gwaith gwirfoddoli ar gael i wirfoddolwyr sy’n cyfrannu dros 4 awr yn ddi-dor (cydnabyddir bod £5 yn swm rhesymol)
* Costau post, deunydd ysgrifennu a ffôn perthnasol, yn ogystal ag unrhyw ddeunyddiau neu offer eraill sy’n angenrheidiol ar gyfer y gweithgaredd gwirfoddoli
* Costau gofalu am ddibynyddion, gan gynnwys plant, yn ystod y cyfnod gwirfoddoli (gweler drosodd)
* Costau dillad neu offer arbennig
* Costau cymeradwy eraill sy’n ymwneud â’r rôl neu weithgaredd gwirfoddoli

Os nad ydych yn siŵr bod gwariant yn ddilys, gwiriwch gyda’r rheolwr gwirfoddoli, yr unigolyn cyswllt a enwir neu'r rheolwr Adnoddau Dynol.

Mae’r treuliau hyn yn cydymffurfio â chanllawiau Cyllid y Wlad a’r Adran Gwaith a Phensiynau. I gael rhagor o wybodaeth, ewch i: [Llywodraeth y DU – Treuliau a Budd-daliadau (Saesneg yn unig)](https://www.gov.uk/expenses-and-benefits-business-travel-mileage)

**Cyfraddau ar gyfer Hawlio Treuliau**

Teithio

Ad-delir treuliau am unrhyw deithiau yn ôl ac ymlaen i'r man lle mae'r gweithgaredd gwirfoddoli yn digwydd, yn ogystal ag unrhyw deithio yn ystod y gwaith gwirfoddoli.

Ad-delir y treuliau teithio ar y cyfraddau canlynol:

Costau Trafnidiaeth Gyhoeddus

Ad-delir costau teithio, ail ddosbarth yn unig, ar gyflwyno derbynebau / tocynnau. Mae [ENW'R MUDIAD] yn annog defnyddio trafnidiaeth gyhoeddus, lle bo hynny’n bosibl.

Lwfans Milltiroedd

|  |  |  |  |
| --- | --- | --- | --- |
| **Lwfans Milltiroedd** | **Ceir** | **Beiciau Modur** | **Beisiau** |
| 10,000 milltir gyntaf y flwyddyn ariannol | 45c y filltir | 24c y filltir | 20c y filltir |
| Pob milltir ychwanegol dros 10,000 milltir | 25c y filltir | 24c y filltir | 20c y filltir |
| Ar gyfer pob teithiwr ychwanegol | 5c y filltir | Amherthnasol | Amherthnasol |
| **Trothwy Milltiroedd Dyddiol** | **100 milltir** | | |
| Pob milltir ychwanegol dros 100 milltir y dydd | 25c y filltir | 15c y filltir | Amherthnasol |

Gofal Plant

Os ydych yn defnyddio gofal plant wrth ymgymryd â gweithgareddau gwirfoddoli ar gyfer [ENW'R MUDIAD], efallai y gallwch chi hawlio’r costau hyn yn ôl. Gwiriwch gyda'ch aelod staff cyswllt neu reolwr Adnoddau Dynol. Os caiff ei gymeradwyo, rhaid defnyddio darparwr gofal plant cofrestredig, er mwyn i chi hawlio'r costau hyn yn ôl. Ad-delir costau gofal plant hyd at £5 yr awr, y plentyn. Rhaid i'r hawliad gael ei gefnogi gan ddogfennaeth ddilys (derbynebau, anfonebau neu daflenni amser) sy'n nodi dyddiad a hyd y ddarpariaeth gofal plant.

**Talu Treuliau**

Llenwch y ffurflen hawlio treuliau atodedig er mwyn hawlio treuliau. Gofynnwch am help os oes angen unrhyw gymorth arnoch i lenwi’r ffurflenni.

Ar ôl llenwi’r ffurflen, prosesir y treuliau cyn gynted â phosibl. Fel arfer, telir treuliau trwy BACS. Ond, os bydd hynny’n achosi problem i chi, siaradwch â’ch rheolwr gwirfoddoli.

Mewn rhai achosion, mae’n bosibl hawlio treuliau ymlaen llaw. Gofynnwch i’ch rheolwr gwirfoddoli am ragor o fanylion.

Arweiniad yn unig yw diben yr wybodaeth a ddarperir yn y daflen hon. Nid yw'n disodli cyngor proffesiynol ac ni allwn dderbyn unrhyw gyfrifoldeb am golled a achosir o ganlyniad i unrhyw berson yn ymddwyn neu'n ymatal rhag gweithredu arno.

**Dogfen dempled yw hon. Gwnewch newidiadau a'i defnyddio fel sy'n briodol. Awgrymwn eich bod yn ychwanegu eich logo a'ch brandio eich hun at y ddogfen.**

Mae’r wybodaeth a ddarperir yn y daflen hon ar gyfer cyfarwyddyd yn unig. Nid yw’n amnewid am gyngor proffesiynol ac ni allwn dderbyn unrhyw gyfrifoldeb am golled o ganlyniad i unrhyw un sy’n gweithredu neu’n gwrthod gweithredu arno.

**Ymwadiad**



Rhwydwaith o fudiadau cymorth i’r trydydd sector cyfan yng Nghymru yw Cefnogi Trydydd Sector Cymru.

Ceir ynddo’r 19 corff cymorth lleol a rhanbarthol ledled Cymru, y Cynghorau Gwirfoddol Sirol, a’r corff cymorth cenedlaethol, Cyngor Gweithredu Gwirfoddol Cymru (CGGC).

Am ragor o wybodaeth cysylltwch â

https://thirdsectorsupport.wales/cy/cysylltu/